[{"text_idx": "#000000", "text": "Skip to primary navigation Skip to main content Skip to primary sidebar Skip to footer"}, {"text_idx": "#000002", "text": "See siin on toidublogi, mida kirjutab Mari-Liis Ilover. Ko\u0303ik tekstid ja fotod keerlevad u\u0308mber toidu. Selle kasvatamise, hankimise, valmistamise ja nautimise. Ro\u0303hk on ehedal, puhtal ja maitsval kodutoidul, PA\u0308RIS toidul. Sekka muljeid so\u0308o\u0308gikohtadest. Kui tunned, et oled sattunud o\u0303igesse kohta - siis tere tulemast, nautigem koos!"}, {"text_idx": "#000004", "text": "Gyoza, jiaozi, wonton, potstickers \u2013 ko\u0303ik nad on Aasia pelmeenid (a\u0308rge pahandage, ma ei hakka siin postituses kursiive panema, sest siis ajaks u\u0308ks kursiiv teist taga). Loomulikult on neid pelmeenilisi Aasias veelgi, mainisin vaid enamlevinuid. Vahe seisneb pa\u0308ritolumaas, taina paksuses, kujus, voltimistehnikas ja ku\u0308psetusmeetodis. U\u0308ldiselt, meie po\u0303hjamaalaste jaoks on nad ko\u0303ik enam va\u0308hem su\u0308nonu\u0308u\u0308mid. Huvilised loomulikult la\u0308hevad su\u0308vitsi ja netistki vo\u0303ib lugeda mitmeid artikleid na\u0308iteks gyoza\u2019de ja potstickers\u2019ite erinevustest jne. Aga peale nii mo\u0303negi sellise looga tutvumist vo\u0303in o\u0308elda, et tegelikult on va\u0308hemalt need kaks u\u0308sna u\u0308ks ja seesama asi, lihtsalt u\u0308ks Jaapanist ja teine Hiinast."}, {"text_idx": "#000005", "text": "U\u0308heso\u0303naga, nimetan neid o\u0303hukeses tainau\u0308mbrikus aromaatse ta\u0308idisega pelmeene gyoza\u2019deks, sest me lihtsalt oleme kodus niimoodi harjunud. Aga tegelikult vo\u0303ib ka potstickers o\u0308elda, teeb sama va\u0308lja. Niisiis, sissejuhatus nimetuse osas tehtud, saab minna toidu enda juurde \ud83d\ude0a!"}, {"text_idx": "#000006", "text": "Ise tehtud ta\u0308idisega, ise kokku volditud ja ku\u0308psetatud gyoza\u2019d on to\u0303eliselt maitsvad. O\u0303rnad, aromaatsed. Siinne retsept on kanata\u0308idisega, ta\u0308psemalt kanahakklihast. Tegelikult muidugi on ta\u0308idisevariante veelgi. Va\u0308ga head on ka seahakkliha ja hakitud krevettidega (maitsestus sama, mis siin retseptis) gyozad. Ja ka ta\u0308iesti taimne ta\u0308idis on super, na\u0308iteks shiitake seente ja ko\u0308o\u0308giviljadega."}, {"text_idx": "#000007", "text": "Ise tehtud ta\u0308idisel on kindel maitse-eelis poest ostetud valmispelmeenide ees. Tainau\u0308mbrise kohta ei saa pa\u0308ris nii o\u0308elda. Tegu on po\u0303himo\u0303tteliselt jahust ja veest koosnevate o\u0303hukeste kettakestega. Ausalt o\u0308eldes ei usu, et ise tehtud kuidagi maitsvamad oleksid. Nii o\u0303hukesi, u\u0308htlaseid ja ta\u0308pselt u\u0308hesuuruseid kettaid on ka u\u0308sna keeruline ja aegano\u0303udev teha, nii et on tore, et suuremate poodide su\u0308gavku\u0308lmad, ka Umami ja Piprapood (kindlasti on neid veelgi) pakuvad toredat vo\u0303imalust osta valmis gyoza/wontoni tainast."}, {"text_idx": "#000008", "text": "Gyoza\u2019de tegemise juures on ko\u0303ige aegano\u0303udvam ja esialgu ilmselt ka ko\u0303ige keerulisem voltimine. Esiteks, neid EI PEA niimoodi plisseerina kokku voltima. Vo\u0303ib vabalt lihtsalt servad kokku vajutada. Teiseks, vilumus tuleb peale mo\u0303ne o\u0303petliku videoklipi vaatamist, viite pekkila\u0308inud gyozat ja paari vandeso\u0303na."}, {"text_idx": "#000009", "text": "Ta\u0308idisele annavad ho\u0303rgu umamise maitse ingver, ku\u0308u\u0308slauk, roheline sibul, seesamio\u0303li ja sojakaste. Siia sobib ha\u0308sti Kikkomani va\u0308hema soolasusega sojakaste. Selles on soola 9,1 g, tavalises aga 16,9 g. Va\u0308hema soolaga Kikkomani sojakastme tunned a\u0308ra rohelise korgi ja\u0308rgi, pudel on muidu ikka vana hea klassikaline Kikkoman."}, {"text_idx": "#000010", "text": "Dipikastmeks sobib suurepa\u0308raselt Kikkomani Ponzu kaste. Ponzu on sidruniho\u0303nguline soja ja sobib tegelikult dippimiseks niimoodi naturaalselt ka suurepa\u0308raselt. Kui tahad natuke vunki ja erilisust veelgi juurde anda, sega hulka pisut sidrunimahla ja seesamio\u0303li."}, {"text_idx": "#000011", "text": "300 g kanahakkliha80 g noort peakapsast vo\u0303i hiina kapsast6-8 rohelise sibula vart1 suurem ku\u0308u\u0308slauguku\u0308u\u0308su 1,5 cm suurune jupike ingverijuurt (tarvis on 1 sl riivitud ingverit)1 sl Kikkomani sojakastet0,5 tl seesamio\u0303liveidi purustatud musta pipartpraadimiseks o\u0303li1 pakk ku\u0308lmutatud gyoza taina lehti (gyoza skin) (300 g, 38 tk)"}, {"text_idx": "#000012", "text": "0,5 dl Kikkomani Ponzu kastet2 tl sidrunimahla1 tl seesamio\u0303lilisaks hakitud rohelist sibulat ja seesamiseemneid"}, {"text_idx": "#000013", "text": "1. Lase ku\u0308lmutatud gyoza tainal sulada. Ko\u0303ige parem, kui on aega sulatada rahulikult ku\u0308lmkapis u\u0308leo\u0308o\u0308. Vo\u0303i siis pane hommikul ku\u0308lmunud tainas tavalisse ku\u0308lmikusse, et o\u0303htul meisterdama hakata. Sulatada vo\u0303ib ka toatemperatuuril, kulub paar tundi. Kui oled sulanud taina u\u0308mbert paki a\u0308ra vo\u0303tnud, hoia tainalehti u\u0308hes virnas niiskeks tehtud ko\u0308o\u0308gipaberi vo\u0303i ko\u0308o\u0308gira\u0308tiku all. Nii ei kuiva o\u0303huke tainas a\u0308ra.2. To\u0303sta kanahakkliha kaussi. Ribasta kapsas u\u0308sna peeneks. Haki kapsaribad lu\u0308hemaks, max 1 cm pikkusteks. Haki rohelise sibula varred. Riivi ku\u0308u\u0308slauk ja ingver. Lisa sojakaste, seesamio\u0303li ja natuke musta pipart. Sega ta\u0308idis korralikult la\u0308bi.3. Ta\u0308ida ja vormi gyoza\u2019d u\u0308kshaaval. Vo\u0303ta u\u0308ks kettake peo peale (paremaka\u0308elised vasakusse ja vastupidi) ja to\u0303sta keskele u 1,5 tl ta\u0308idist. Tee taina servad toasooja vette kastetud so\u0303rmega ma\u0308rjaks. Keera gyoza kokku, aga a\u0308ra tervet serva kokku veel vajuta, ainult alumine, st oma ka\u0308evarre poolne ots. Hoia kokku keeramise ja otsaserva kokkuvajutamise ajal nimetisso\u0303rme u\u0308leja\u0308a\u0308nud tainaservade vahel, et nad kokku ei kleepuks. Ja nu\u0308u\u0308d voltima! Hakka kinni vajutatud servast edasi liikudes pealmist tainapoolt voltima. Hoia tainaserva oma po\u0308idla ja nimetisso\u0303rme vahel, nende so\u0303rmede abil teedki volte. Vajuta iga volt alumise servaga ko\u0303vasti kokku. Kokku tuleks teha igale gyoza\u2019le 4-5 voldikest. Voltimise kohta saab palju illusteerivaid videosid guugeldades, na\u0308iteks see on va\u0308ga hea o\u0303petus: Hoia valminud gyoza\u2019sid ku\u0308psetuspaberil ra\u0308tiku all, kuni ko\u0303ik on valmis.4. Kuumuta pannil o\u0303li. Lao gyoza\u2019d u\u0308he kihina pannile. Suure to\u0303ena\u0308osusega pead neid praadima mitmes jaos. Minu pannile na\u0308iteks mahub 10-11 tu\u0308kki. Prae u\u0308hel ku\u0308ljelt kuldseks. Mulle meeldib u\u0308mber keerata ja praadida kergelt ka teiselt poolt, aga traditsiooniliselt seda ei tehta, nii et otseselt vajalik ei ole. Kui oled gyoza\u2019d u\u0308helt vo\u0303i kahelt ku\u0308ljelt kuldseks praadinud, vala pannile veidi vett, umbes 0,5 dl. Vesi hakkab panni kuumuses kohe pahinal keema. Nu\u0308u\u0308d pane kaas peale ja auruta tekkivas veeaurus gyoza\u2019d ilusti la\u0308bi. Mo\u0303ne minuti pa\u0308rast vett enam pannil praktiliselt ei ole ja gyoza\u2019d ongi valmis!5. Kastmeks sega omavahel ko\u0303ik selleks vajalikud koostisosad. To\u0303sta gyoza\u2019d vaagnale vo\u0303i taldrikule, puista peale rohelist sibulat ja seesamiseemned. Kasta enne suhu pistmist dipikastmesse."}, {"text_idx": "#000014", "text": "Click to share on Facebook (Opens in new window)Click to share on Twitter (Opens in new window)Click to share on Pinterest (Opens in new window)"}, {"text_idx": "#000016", "text": "Hei Mariliis! Kas oskad soovitada huvitavat taimset kooslust, kui so\u0308o\u0308jale ei sobi seened?\nTere, Sinikka! Olen ise proovinud ka Eestis tehtud taimse \u201clihaga\u201d, Thormi. Va\u0308ga head ja\u0308id. Saab teha ka tofuga, kas ha\u0308sti oeeneks ise hakitud vo\u0303i juba valmis hakitud tofu mass. Juurde veel kapsast, porgandit, sibulat, porrut. Maitseks ikka ku\u0308u\u0308slauk, ingver, seesamio\u0303li, sojakaste. See viimane tofuga ta\u0308idis tuleks enne pannil kergelt la\u0308bi praadida, siis ja\u0308a\u0308b maitsvam!"}, {"text_idx": "#000018", "text": "Tere, Sinikka! Olen ise proovinud ka Eestis tehtud taimse \u201clihaga\u201d, Thormi. Va\u0308ga head ja\u0308id. Saab teha ka tofuga, kas ha\u0308sti oeeneks ise hakitud vo\u0303i juba valmis hakitud tofu mass. Juurde veel kapsast, porgandit, sibulat, porrut. Maitseks ikka ku\u0308u\u0308slauk, ingver, seesamio\u0303li, sojakaste. See viimane tofuga ta\u0308idis tuleks enne pannil kergelt la\u0308bi praadida, siis ja\u0308a\u0308b maitsvam!"}, {"text_idx": "#000023", "text": "See siin on toidublogi, mida kirjutab Mari-Liis Ilover. Ko\u0303ik tekstid ja fotod keerlevad u\u0308mber toidu. Selle kasvatamise, hankimise, valmistamise ja nautimise. Ro\u0303hk on ehedal, puhtal ja maitsval kodutoidul, PA\u0308RIS toidul. Sekka muljeid so\u0308o\u0308gikohtadest. Kui tunned, et oled sattunud o\u0303igesse kohta - siis tere tulemast, nautigem koos! Loe la\u0308hemalt \u2192\n\u201cSiit nurgast ja sealt nurgast\u201d 10-aastane!S\u030cokolaadikook. Jahuta, munata, valge suhkruta. Laktoosivaba, gluteenivaba, vegan.Kookostru\u0308hvlid a\u0301 la Raffaello\nKoorene pannipasta seente ja spinatiga\nKanamaksa ja -filee yakitori vardad kimchi-riisiga\nSoe salat kana, seente ja ko\u0308o\u0308giviljadega\nJonnipunn, Ko\u0303ige paremad s\u030cokolaaditu\u0308kkidega ku\u0308psisedMaarika, Kreemjas valge s\u030cokolaadi-juustukook maasikategaHanna, Banoffee kook (veelgi parem)Mari-Liis Ilover, Apelsinikeeks (tervete apelsinidega)Jane, Apelsinikeeks (tervete apelsinidega)"}, {"text_idx": "#000024", "text": "See siin on toidublogi, mida kirjutab Mari-Liis Ilover. Ko\u0303ik tekstid ja fotod keerlevad u\u0308mber toidu. Selle kasvatamise, hankimise, valmistamise ja nautimise. Ro\u0303hk on ehedal, puhtal ja maitsval kodutoidul, PA\u0308RIS toidul. Sekka muljeid so\u0308o\u0308gikohtadest. Kui tunned, et oled sattunud o\u0303igesse kohta - siis tere tulemast, nautigem koos! Loe la\u0308hemalt \u2192"}, {"text_idx": "#000025", "text": "\u201cSiit nurgast ja sealt nurgast\u201d 10-aastane!"}, {"text_idx": "#000027", "text": "Koorene pannipasta seente ja spinatiga\nKanamaksa ja -filee yakitori vardad kimchi-riisiga\nSoe salat kana, seente ja ko\u0308o\u0308giviljadega"}, {"text_idx": "#000029", "text": "Soe Saksa kartulisalat bratwursti ja hapukapsaga"}]